Diari Oficial de la Generalitat Valenciana


Sumari del DOGV 8705, del 26-12-2019 (2019/12923)

RESOLUCIÓ de 12 de desembre de 2019, de la consellera d'Agricultura, Desenvolupament Rural, Emergència Climàtica i Transició Ecològica, com a presidenta de l'Institut Valencià d'Investigacions Agràries, mitjançant la qual es decideix la convocatòria 68/2019 per a la provisió del lloc de gerent de l'Institut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8705

Data del DOGV
:   26-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/12415


Data del document
:   12-12-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 12 de desembre de 2019, de la consellera d'Agricultura, Desenvolupament Rural, Emergència Climàtica i Transició Ecològica, com a presidenta de l'Institut Valencià d'Investigacions Agràries, mitjançant la qual es decideix la convocatòria 68/2019 per a la provisió del lloc de gerent de l'Institut. [2019/12895]  
Vist l'informe del director general de Funció Pública sobre la idoneïtat de les persones interessades que s'han postulat per al lloc de gerent de l'Institut Valencià d'Investigacions Agràries, lloc funcionarial número 29695, la provisió del qual és per lliure designació i s'ha anunciat en la convocatòria número 68/2019, publicada en el Diari Oficial de la Generalitat Valenciana de 14 de novembre de 2019.  
Atés l'historial professional de competències i capacitats de tots els aspirants admesos, resulta la més idònia, a criteri de la persona que resol, Inmaculada Desamparados Gálvez Prat, el currículum de la qual acredita coneixements teòrics i pràctics, adquirits durant 29 anys de servei públic, necessaris i molt convenients per a l'acompliment de la gerència d'un organisme autònom. Especialment apreciada ha sigut la seua experiència en la intervenció de la despesa pública i gestió pressupostària i econòmica, contractació administrativa, i gestió de personal, matèries que han de ser conegudes per a l'adequat exercici del lloc en qüestió, i que, perquè siguen correctament administrades, es requereix, a més de coneixements teòrics, certa familiaritat.  
Per tot el que s'ha exposat, de conformitat amb el que disposen l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i l'article 62.1 i 2 del Decret 3/2017, de 13 de gener, del Consell que aprova el Reglament de selecció, provisió de llocs de treball i mobilitat del personal de la funció pública valenciana; en exercici de les facultats atorgades en l'article 8.2 de la Llei 4/1991, de 13 de març, de creació com a entitat autònoma de la Generalitat de l'Institut Valencià d'Investigacions Agràries, resolc:  
  
  
Nomenar Inmaculada Desamparados Gálvez Prat, funcionària de carrera amb número de document nacional d'identitat \*\*413\*\*, gerent de l'Institut Valencià d'Investigacions Agràries, lloc número 29922, grup A1, complement de destinació nivell 30 i complement específic E050.  
  
El cessament en l'actual lloc de treball es produirà d'ofici el dia en què es publique aquesta resolució en el Diari Oficial de la Generalitat Valenciana, i haurà de prendre possessió del lloc atorgat l'endemà.  
  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte en el termini d'un mes comptat des de l'endemà de la publicació, o bé, un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en la qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 12 de desembre de 2019.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.